cyanic-selkie/wikianc huggingface dataset:
Jalkaväkirykmentti 8 (jatkosota)
Ryhmittyminen rajalle
Jalkaväkirykmentti 8 (JR 8) kuului osana 11. divisioonaa VI armeijakuntaan, jota komensi Paavo Talvela. 27. kesäkuuta 1941 voimaan tulleessa järjestelyssä divisioonan joukkoja sijoitettiin kahteen taisteluosastoon, osasto Susitaipaleeseen (komentajana Paavo Susitaival) ja osasto A:han (komentajana Pietari Autti). JR 8 kuului jälkimmäiseen 2. heinäkuuta mennessä osasto A oli sijoittunut kolmen kilometrin etäisyydelle rajasta. Tällöin annettujen peitenimien joukossa oli myös JR 8:n komentajaa edustava Ukko. Rykmentin pataljoonat olivat vastaavasti Uuras (I P), Untamo (II P) ja Uikku (III P). II pataljoonaan kuuluva 4. komppania ylitti rykmentin joukoista ensimmäisenä rajan miehittäen vastustajan tukikohdan Kukkovaarassa 4. heinäkuuta.
Itä-Karjalaan, tavoitteena Petroskoi
Viikkoa myöhemmin käynnistyi rykmentin osalta kohteena olleiden kylien mukaan nimetty Veskelys-Tsalkki-Pekkelä - operaatio. 11. divisioona alkoi edetä kohti Petroskoita.
Hyökkäys Prääsään ja Pyhäjärven taistelu
JR 8:n III pataljoona saavutti Prääsä-Pyhäjärvi -tien 6. syyskuuta illalla ilman vastarintaa, II pataljoona oli tuolloin vielä levossa Kutisman operaation jäljiltä. Myös Prääsää kohti etenevä Jalkaväkirykmentti 29:n III pataljoona (III/JR 29) taisteli Prääsän kauppalan lounaispuolella ja Jalkaväkirykmentti 50 (JR 50) pohjoispuolella. Koska JR 8:n pataljoonat olivat hajallaan, sen huolto kohtasi vaikeuksia. Hyökkäys Prääsää kohti käynnistyi kolmelta eri suunnalta 8. syyskuuta kello 10.05. Niiniselän kylän valtaaminen iltapäivällä helpotti huolto-ongelmia. Prääsä vallattiin pääosin JR 50:n ja JR 29:n voimin saman päivän kuluessa. Näin ollen JR 8:n tappiot Prääsän valtauksessa jäivät pieniksi, vain kolmeen kaatuneeseen.
Muurmannin rata, Suojunjoki ja lopulta Petroskoi
JR 8:n piti divisioonankomentaja eversti Heiskasen suunnitelman mukaan hyökätä Suolusmäkeen. Sen partioita kävikin tiedustelemassa sinne ja valmisteluja tehtiin tien raivaamiseksi Suolusmäen länsipuolen kukkulalle. Heiskanen piti tehtävää kuitenkin liian raskaana väsyneelle JR 8:lle ja määräsi tilalle JR 50:n. JR 8 palasi kuitenkin Sambalskaja Iskusta Vilgan-Suolusmäen tielle saaden pataljoonittain teiden varmistustehtäviä ja tehtävän edetä Muurmannin radalle. Rata katkaistiin I ja III pataljoonan voimin illalla 30. syyskuuta.
III pataljoona eteni Suojunjoelle iltapäivällä 1. lokakuuta mutta ei saanut kovassa tykistötulessa sillanpäätä joen toiselle puolelle. II pataljoona pyrki Solomannin niemeen, josta neuvostojoukot olivat juuri purkautumassa vesistön yli. Kuten III pataljoona Suojunjoella, myös II pataljoona oli uupunut eikä kyennyt luomaan sillanpäätä salmen toiselle puolen vaikka saikin itse Solomannin niemen ja kylän haltuunsa. JR 56 otti siltä hyökkäystehtävän.
Vetäytymisvaihe
Neuvostoliiton suurhyökkäyksen valmistelu käynnistyi Kannaksella 9. kesäkuuta 1944. Varsinainen hyökkäys alkoi ja johti läpimurtoon seuraavana päivänä. Pääaseman murruttua Päämaja käski Aunuksen ryhmän komentajaa irrottamaan 4. divisioonan ja siirtämään sen Kannakselle. Koska myöskään VT-linjaa ei kyetty pitämään, annettiin Aunuksen ryhmälle 15. kesäkuuta uusi siirtokäsky, joka tuli vaikuttamaan myös JR 8:aan: 11. divisioona irrotettaisiin Kannakselle lukuun ottamatta juuri JR 8:aa.
Jalkaväkirykmentti 8 siirrettiin osaksi kenraalimajuri Selim Isaksonin 7. divisioonaa, joka puolestaan jaettiin kahdeksi taisteluosastoksi, Ryhmä Tikaksi (eversti Yrjö Tikka) ja Ryhmä Ikoseksi (eversti Bertel Ikonen). Jalkaväkirykmentti 8 kuului Ryhmä Tikkaan.
Raviurheilu
Paikallis- ja jääravit
Sankt Moritzin tunnettu hevostapahtuma White Turf järjestetään Sankt Moritzerseen jäällä ja siellä ajetaan myös ravilähtöjä. Liettuassa Sartaijärvellä ajettavat ravit eivät ole yhtä kuuluisat tai hohdokkaat, mutta yleisöä on vähintään yhtä paljon; lämpimien talvien vuoksi ravit ajetaan nykyään jään sijasta läheisellä raviradalla.
Vaasan kesäyliopisto
Vuonna 2015 Vaasan kesäyliopisto järjesti eri toimipisteissään yhteensä 132 opintojaksoa, joille osallistui kaikkiaan 4 064 opiskelijaa. Opetusta annettiin vuonna 2015 yhteensä 3 491 oppituntia. Opetuksesta osa (49 opintojaksoa) oli avoimen yliopiston opetusta. Näille kursseille osallistui yhteensä 608 opiskelijaa, jotka suorittivat kursseilla yhteenlaskettuna 2 202 opintopistettä. Opettajakuntaan kuului yhteensä 61 henkilöä, joista avoimessa yliopistossa opetti 30, joista professoreja tai dosentteja oli 14. Muussa kuin avoimessa yliopisto-opetuksessa opetusta antoi 31 opettajaa.
Nikolai Pankratov
Pankratov hiihti avausosuuden Venäjän viestijoukkueessa, joka saavutti Norjan ja Saksan jälkeen pronssia Oberstdorfin MM-kisoissa 2005. Hän sijoittui lisäksi yhteislähtökilpailussa kymmenenneksi. Pankratov avasi Venäjän viestin myös Sapporon MM-kilpailuissa 2007, jolloin tuloksena oli hopeaa Norjan voittaessa. 50 kilometrin perinteisen hiihtotavan kilpailussa hän oli yhdeksäs.
Syyskuussa 2010 Pankratovin hallusta löytyi dopingaineita ja dopingvälineistöä ja tammikuussa 2011 hän sai kahden vuoden kilpailukiellon.
Kornílios Kastoriádis
thumb|240px|Kornílios Kastoriádis (vasemmalla). Kornílios Kastoriádis (, kansainvälisesti usein Cornelius Castoriadis; 11. maaliskuuta 1922 – 26. joulukuuta 1997) oli kreikkalais-ranskalainen marxilainen filosofi, taloustieteilijä ja psykoanalysti. Hän oli yksi Socialisme ou Barbarie -ryhmän perustajista sekä École des hautes études en sciences socialesin johtaja vuodesta 1979.
Shunzhi
Dorgonin kannattajien syrjäyttäminen
thumb|185px|Keisari Shunzhi Dorgon kuoli odottomatta metsästysmatkalla 31. joulukuuta 1650. Tämä johti kiihkeisiin valta­taisteluun ja antoi aihetta syvällisille poliittisille uudistuksille. Koska Dorgonin kannattajilla oli hovissa yhä suuri vaikutus­valta, Dorgon sai keisarillisen hautauksen ja postuumisesti keisarillisen arvonimen "Oikeamielinen keisari (yi huangdi 義皇帝). . Samana päivänä tammikuun puoli­välissä 1651 kuitenkin muutamat Dorgonin kannattajan Ubain johtamat Valkoisten lippu­kuntien upseerit vangitsivat Dorgonin veljen Ajigen peläten, että hän saattaisi julistautua uudeksi hallitsijaksi; Ubai ja hänen upseerinsa nimittivät sen sijaan itsensä useiden ministeriöiden puheen­johtajiksi ja valmistautuivat hallitsemaan valta­kuntaa.
Valtakunnan rajat, alusmaat ja ulkopolitiikka
Samoihin aikoihin mantšujen kotimaan pohjois­puolella venäläiset Vasili Pojarkov (1643–1646) ja Jerofei Khabarov (1649–1653) olivat alkaneet tutkia Amurin laaksoa Venäjän tsaarin toimeksi­annosta. Vuonna 1653 Khabarov kutsuttiin takaisin Moskovaan, ja hänen tilalleen lähetettiin Onufriy Stepanov, joka otti komentoonsa Khabarovin kasakkajoukot. Stepanov jatkoi matkaa etelään Sungari-joelle saakka, jonka varsilla hän peri veroja paikallisilta asukkailta kuten daguureilta ja dutšereilta, mutta nämä heimot tekivät vastarintaa, koska he olivat jo joutuneet maksamaan veroa keisari Shunzhille (venäläisissä lähteissä "Shamshakanille"). Vuonna 1654 Stepanov voitti pienen mantšusitajoukon, joka oli lähetetty Ninggutasta ottamaan selvää venä­läisten etenemi­sestä. Vuonna 1655 toinen Qing-komentaja, mongoli Minggadari (k. 1669), voitti Stepanovin joukot Kumarskin linnoi­tuksessa Amurin varrella, mutta tämä ei riittänyt venäläisten karkot­tamiseksi alueelta. Vuonna 1659 kuitenkin mantšu­kenraali Šarhūda (1599–1659) hyökkäsi Stepanovia vastaan ainakin 40 sotalaivalla, jotka surmasivat tai vangitsivat useimmat alueelle saapuneet venäläiset. Tämä Qingin voiton jälkeen kasakat pysyivät jonkin aikaa poissa Amurin laaksosta, mutta venä­läisten ja mantšujen väliset raja­kahakat jatkuivat vuoteen 1689 saakka, jolloin alle­kirjoitettu Nertšinskin rauhansopimus vahvisti Venäjän ja Kiinan välisen rajan.
Pekka ja Pätkä pahassa pulassa
Arviot
Myöhemmissä kritiikeissä eräässä todetaan, että elokuvasta paistaa liukuhihnatekniikka, kuten muistakin sarjan elokuvista. Elokuvia tehtiin jopa kolme vuodessa, eivätkä tuotanto-olosuhteet olleet ihanteellisia, joten lopputulos oli väistämättä mekaaninen. Myönteistäkin on nähty: irralliset kohtaukset onnistuvat huvittamaan, ja Masa Niemi osoittaa, että kaatuminen on hauskinta komiikkaa.
Yhdysvaltalainen elokuva
Historia
Vaikka elokuvayleisöt pienenivätkin voimakkaasti 1940- ja 1950-luvulla, lopettamaan joutuneiden perinteisten elokuvateattereiden tilalle rakennettiin tuhansia drive-in-teattereita. 1960-luvulla elokuvateattereiden kokonaismäärä oli kuitenkin laskenut Yhdysvalloissa jo alle 10 000:n. Elokuvayleisöt alkoivat jälleen kasvaa 1970-luvulla.
Menestyneimpiä suomalaisia Hollywoodissa ovat olleet elokuvaohjaaja Renny Harlin ja näyttelijä Maila Nurmi.
Elokuvayhtiöt
Yhdysvaltain elokuvateollisuus sai klassisen muotonsa Hollywoodissa 1920-luvun lopulla. Siitä alkaen Hollywoodia on hallinnut pieni joukko elokuvayhtiöitä. Niistä suurimmat olivat aluksi Metro-Goldwyn-Mayer (MGM), Paramount Pictures, Fox, Warner Bros. ja RKO Pictures, ja vähän pienempiä olivat Universal Studios, Columbia Pictures ja United Artists. RKO lopetti vuonna 1957, ja MGM ja UA menettivät asemiaan 1970-luvulla ja yhdistyivät vuonna 1981. Walt Disney Pictures liittyi suurten joukkoon 1980-luvulla ja DreamWorks Pictures vuonna 1994. Vuodet 1985–1995 olivat Hollywoodissa suurten yhdistymisten ja yritysostojen aikaa.
Marvel-universumin jumalat
Vanhat Jumalat
Useat turmeltuivat ja taistelivat keskenään vallanhimossaan. Voittoisat söivät hävinneet ja miljoonien vuosien kuluttua kaikki vanhat Jumalat (pois lukien Gaea) olivat kehittyneet julmiksi, piittaamattomiksi olennoiksi.
Uudet jumalat
Vuosituhansien kuluessa Demiurgin vapauttamat energiat alkoivat kerääntyä takaisin ja muodostaa uusia jumalia. Uusien jumalien kantaisiä oli kolme ja he olivat:
Jääkiekon nuorten maailmanmestaruuskilpailut 2014
Lopputulokset
3. divisioona
Erotuomarit
Päätuomarit:
Kolomna
Historia
Kultainen orda hävitti kaupungin vuosina 1238, 1293, 1382 ja 1408. Vuonna 1440 sen tuhosivat Kazanin ja vuosina 1521 ja 1571 Krimin kaanikunnan joukot. Vuonna 1380 Dmitri Donskoi keräsi Kolomnassa sotajoukkonsa Kulikovon taisteluun ja vuosina 1547 ja 1552 Iivana IV:n armeija hyökkäsi sieltä Kazaniin.
thumb|left|Syrjäkatujen vanhaa Kolomnaa. Vuonna 1723 Kolomnaan perustettiin pappisseminaari. Katariina II:n aikana kaupungille laadittiin asemakaava, joka vahvistettiin vuonna 1784. Vuonna 1781 Kolomnasta tuli samannimisen, Moskovan lääniin kuuluneen kihlakunnan keskus.
Nähtävyyksiä ja kulttuuria
thumb|225px|Kolomnan pikaluisteluareena. Moskovajoen ja Okajoen yhtymäpaikan lähellä on Sergei Radonežilaisen noin vuonna 1374 perustama Starogolutvinin luostari. Kremliä vastapäätä Moskovajoen pohjoispuolella sijaitsee vuonna 1381 perustettu Bobrenevon luostari.
Vuonna 2007 kaupungissa vietettiin Slaavilaisen kirjallisuuden ja kulttuurin päiviä, joita ennen korjattiin lukuisia kirkkoja ja muita rakennuksia. Vanhan Kolomnan ”suursiivouksen” yhteydessä menetettiin osa sen alkuperäisestä viehätyksestä. Historiallista maisemaa on muuttanut myös Kremlin viereen vuonna 2006 valmistunut valtava luisteluareena, jossa vuonna 2008 järjestettiin pikaluistelun Euroopan-mestaruuskisat.
Tulsa
Talous
Kotitalouksien keskimääräiset vuosittaiset ansiot Tulsassa aikavälillä 2012–2016 olivat 44 577 Yhdysvaltain dollaria ja henkilöä kohden 28 823 dollaria. 20 % väestöstä eli köyhyysrajan alapuolella.
Solunesterakkula
Kasvien solunesterakkulat
Kasvien soluissa solunesterakkula on monipuolinen osa. Solunesterakkula on kasvien tärkein ionien, kuten kaliumin ja kloridin, varasto. Lisäksi siemenissä niin sanottujen varastosolujen solunesterakkulat ovat täynnä proteiineja. Joidenkin kasvien solunesterakkulat sisältävät solujen värjäämiseen käytettäviä pigmenttejä, kuten punaisia ja sinisiä pigmenttejä, joiden avulla kasvien teriöt värjäytyvät.
Muiden eliöiden solunesterakkulat
Solunesterakkuloita on erityisesti kasvi- ja sienisoluissa, joissa niitä voi olla yksi tai useampia. Monissa makeassa vedessä elävissä alkueliöissä on niin sanottuja sykkiviä solunesterakkuloita, jotka poistavat soluista ylimääräisen veden ja näin pitävät yllä muun muassa suolatasapainoa.
Evelyn Ankers
Ankers kuoli munasarjasyöpään.
Charles Boyer
pienoiskuva|210px|Charles Boyer elokuvassa [[Sanovat sitä rakkaudeksi.]] Charles Boyer (28. elokuuta 1899 – 26. elokuuta 1978) oli ranskalainen näyttelijä, joka näytteli lukuisissa Hollywood-elokuvissa.
Radio
Historia
thumb|left|220px|”Radionkuuntelua” vuodelta 1959. Vuonna 1909 Marconi sai yhdessä Karl Ferdinand Braunin kanssa Nobelin fysiikanpalkinnon ”ansioista langattoman lennättimen kehittämisessä”. Kuitenkin vuonna 1943 Yhdysvaltojen korkein oikeus hyväksyi Teslan patentin numero 645576 (”System of Transmission of Electrical Energy”) pian tämän kuoleman jälkeen. Päätös perustui Teslan ennen Marconin patentin julkistamista tekemään työhön. Joidenkin mielestä oikeus teki päätöksensä taloudellisista syistä: Yhdysvaltojen hallituksen ei nyt tarvinnut maksaa korvauksia Marconi Companylle Marconin patentin käytöstä ensimmäisen maailmansodan aikana.
Ferdinand II (Toscana)
Ferdinand II piti Toscanan puolueettomana kolmikymmenvuotisessa sodassa ja vuosien 1628–1631 Mantovan perimyssodassa. Hänen aikanaan Toscanan suhteet paavinistuimeen olivat ongelmalliset. Hän luovutti vuonna 1633 entisen opettajansa ja suojattinsa tiedemies Galileo Galilein pyhän istuimen tuomittavaksi tämän oppien vuoksi. Ferdinand II meni vuonna 1634 naimisiin Urbinon herttuakunnan perijättären Vittoria della Roveren kanssa, mutta koska kyseinen herttuakunta oli jo kahdeksan vuotta aiemmin liitetty Kirkkovaltioon, Ferdinand sai avioliiton seurauksena käsiinsä vain suvun irtaimen omaisuuden. Ferdinand liittoutui vuosien 1641–1644 ensimmäisessä Castron sodassa lankonsa, Parman herttua Odoardo Farnesen kanssa paavi Urbanus VIII:tta vastaan, mutta saavutetusta voitosta huolimatta rauhansopimus ei hyödyttänyt Toscanaa. Ferdinandin kuoltua vuonna 1670 Toscanan hallitsijaksi tuli hänen poikansa Cosimo III. Ferdinandin toinen poika oli kardinaali Francesco Maria de' Medici, joka peri äitinsä kautta Roveren ja Montefeltron herttuan arvon.
Uuni (albumi)
Uuni (ZR-14) on Transkaakko-yhtyeen vuosien 2000-2003 aikana äänittämä albumi.
Tervaharju (Kemi)
Tervaharju on kaupunginosa Kemissä. Tervaharju sijaitsee Perämerentien itäpuolella osana Kivikon suuraluetta. Kaupunginosa oli aiemmin metsäistä vanhaa asuntoaluetta, jolle on kaavoitettu runsaasti uutta omakoti- ja pientaloasutusta. Kiveliönkadulla on pieni palvelualue, jossa on muun muassa Kemin paloasema. Suurin osa asunnoista on rakennettu 1980-luvulla.
Walter Pitts
Pitts muistetaan ennen kaikkea yhdessä Warren McCullochin kanssa kirjoittamastaan artikkelista "A Logical Calculus of Ideas Immanent in Nervous Activity" (1943).
Kuchiki no tō
Kuchiki no tō on MUCCun neljäs studioalbumi. Albumista julkaistiin Japanissa kaksi painosta erilaisilla kansikuvilla: pelkän CD:n sisältävä painos ja rajoitettu, CD:n sekä DVD:n sisältävä painos.
Ivanovo
Historia
Ivanovossa on vuonna 1918 perustettu Ivanovon kemianteknologian valtionyliopisto (ИГХТУ; ISUCT).
Suo-ohdake
Ulkonäkö ja koko
Suo-ohdake muistuttaa kyläkarhiaista, mutta sen lehdet ja piikit ovat kovemmat ja lehdet kapeammat. Suo-ohdake muistuttaa myös hieman tanakampaa piikkiohdaketta (Cirsium vulgare). Siemenillä on höyhenmäinen lentovarjo. Yksi ohdake voi tuottaa 7 000 siementä, jotka leijailevat syksyllä laajalle alalle.
Levinneisyys
Suo-ohdaketta tavataan Euroopassa ja Venäjällä. Pohjois-Amerikassa se on tulokaslaji.
Emanuel Schikaneder
thumb|246px|Emanuel Schikaneder (1751-1812)
Freihaustheater ja Taikahuilu
Uusi teatteri sijaitsi Freihaus auf der Wiedenissä ja siellä esitettiin näyttäviä ja vauhdikkaita musiikkispektaakkeleita suuren tehostekoneiston avulla. Vuonna 1790 teatterissa kantaesitettiin Schikanederin librettoon sävelletty ooppera Der Stein der Weisen oder Die Zauberinsel, joka sisälsi osittain samankaltaista ainesta kuin siellä syyskuussa 1791 kantaesityksensä saanut Wolfgang Amadeus Mozartin Taikahuilu. Taikahuilunkin libretto oli Schikanederin ja se sisälsi vapaamuurariainesta ja perinteisiä satuaiheita. Schikaneder esitti itse Papagenon osaa.
Timo Tyrväinen
Timo Tyrväinen (s. 2. elokuuta 1951 Helsinki ) on kansantaloustieteilijä ja muusikko, koulutukseltaan valtiotieteen tohtori. Hän oli Aktian pääekonomisti helmikuuhun 2014 saakka ja sittemmin Aktian johtava neuvonantaja. Lisäksi Tyrväinen on Taloustieteellisen yhdistyksen puheenjohtaja. Tyrväinen lukeutuu monine TV- ja muine mediaesiintymisineen Suomen tunnetuimpiin ekonomisteihin. Climate Leadership Council nimitti Timo Tyrväisen pääekonomistikseen helmikuussa 2017.
Tyrväisen isä oli oopperalaulaja Veikko Tyrväinen. Timo Tyrväinen opiskeli Helsingin konservatoriossa 1970-luvulla pääaineenaan laulu ja sivuaineena klassinen kitara. Tyrväinen perusti vuonna 1975 vaimonsa Anja Tyrväisen kanssa lauluyhtyeen Taljanka. Se on julkaissut 11 albumia, joilla on suuri joukko Tyrväisen sanoituksia, sävellyksiä ja sovituksia.
Tyrväinen työskenteli Aktia-pankin pääekonomistina vuosina 1998–2014. Sitä ennen hän toimi Suomen Pankissa vuodesta 1975, OECD:ssä Pariisissa 1982–1983 ja 1993–1994, London School of Economicsissa 1989 ja Espanjan keskuspankissa 1997–1998.
Etelä-Pohjanmaan kesäyliopisto
Vuonna 2015 Etelä-Pohjanmaan kesäyliopisto järjesti eri toimipisteissään yhteensä 181 opintojaksoa, joille osallistui kaikkiaan 4 160 opiskelijaa. Opetusta annettiin vuonna 2015 yhteensä 2 585 oppituntia (2015). Opetuksesta kappalemäärällisesti huomattava osa (101 opintojaksoa) oli avoimen yliopiston opetusta. Näille kursseille osallistui yhteensä 911 opiskelijaa, jotka suorittivat kursseilla yhteenlaskettuna 2 385 opintopistettä. Opettajakuntaan kuului yhteensä 83 henkilöä, joista avoimessa yliopistossa opetti 39, joista professoreja tai dosentteja oli 11. Muussa kuin avoimessa yliopisto-opetuksessa opetusta antoi 44 opettajaa.
Kalifornia (albumi)
Levyn kannessa on kuva sveitsiläisen taidemaalarin ja kuvanveistäjän Alberto Giacomettin teoksesta Annette IV
Hope Davis
Davis sai roolistaan American Splendorissa NYFCC:n palkinnon parhaasta naispääosasta sekä Golden Globe -ehdokkuuden parhaasta naissivuosasta. Terapiassa toi Davisille Emmy-ehdokkuuden 2009.
Sammutus
Tukahdutus
Tukahduttaminen ei sovellu sellaisten aineiden sammuttamiseen, joissa palon tarvitsema happi on sitoutunut helposti vapautuvassa muodossa itse palavaan aineeseen. Tällaisia aineita ovat esimerkiksi räjähteet, kuten TNT, tai hapettavat aineet, kuten orgaaniset peroksidit.
Kunnian polut
Juoni
Elokuva loppuu kohtaukseen, jossa Daxin miehet ovat poissa rintamalta baarissa ja vaativat nauraen saksalaisen laulajatytön laulamaan heille. Tyttö aloittaa tunteikkaasti saksalaisen perinnelaulun ja miehet liikuttuvat ja laulavat mukana. Dax kuuntelee baarin oven edessä joukkojensa laulua, kun ranskalainen kersantti tuo hänelle käskyn siirtää Daxin joukot välittömästi takaisin sodan eturintamaan. Dax käskee kersantin antaa joukkojen laulaa vielä pari minuuttia ja palaa everstintoimistoonsa.
Erkki Saarinen
Erkki Saarinen (18. kesäkuuta 1906 Pälkäne – 2. huhtikuuta 1988 Vantaa) oli suomalainen jääkiekkopuolustaja, -valmentaja ja taustavaikuttaja. Hän oli Suomen maajoukkueen valmentaja 1939 MM-kisoissa Suomen osallistuessa ensimmäiseen arvoturnaukseensa.
Dianetiikka
Dianetiikka (engl. Dianetics) on itsekehitysoppi, jonka amerikkalainen kirjailija L. Ron Hubbard esitteli vuonna 1950 teoksessaan Dianetics: The Modern Science of Mental Health (suom. Dianetiikka: nykyajan tiede mielen terveydestä). Se on pohjana skientologialle.
Arvostelua
Dianetiikan markkinoinnissa ja kirjojen kansissa käytetään usein tulivuoren kuvaa viittauksena Hubbardin Xenu-kertomukseen.
Rabbelugnin kartano
Suomenkielisessä Anjalassa kartanon nimi oli Takamaa, mutta ruotsinkielisinä Wredet ovat kutsuneet sitä aina Rabbelugn-nimellä. Suuri osa Rabbelugnin maista luovutettiin sotien jälkeen karjalaisille siirtolaisille.
Kymijoen alue
Vesistöalueen sijainti
Kymijoen alueen pinta-ala on 4 866 neliökilometriä ja sen järvisyys on 13,4 %. Se on Kymijoen vesistön alin vesistöalue ja sen laskujoki Kymijoki laskee Suomenlahteen. Kymijoen alue sijaitsee alajuoksulla pääosin Kymenlaaksossa mutta hieman myös Uudellamaalla, itäosat ylettyvät myös Etelä-Karjalan puolelle, luoteisosat sijaitsevat pohjoisessa Etelä-Savossa ja lännessä Päijät-Hämeessä.
Sébastien Loeb
Vuonna 2012 Loeb perusti Sébastien Loeb Racing -nimisen kilpatallin.
Loebin valtakausi
Vuoden 2004 Monte Carlo -rallista alkoi Sébastien Loebin valtakausi. Kauden avauskilpailun Monte Carlon jälkeen Loeb voitti kauden toisen kilpailun Ruotsin rallin kaikkien aikojen ensimmäisenä ei-pohjoismaalaisena kuljettajana. Kolmas kilpailu Meksikon ralli päättyi keskeytykseen, kuten myös kauden toiseksi viimeinen osakilpailu Katalonian ralli, mutta Loeb saavutti voitot Ruotsin ja Monte Carlon lisäksi ensimmäistä kertaa MM-ohjelmassa olleella Kyproksella ja kolmannen kerran peräkkäin Saksassa, keräten 118 pistettä toiseksi tulleen Petter Solbergin 82 pistettä vastaan.
thumb|300px|Sebastien Loeb, Kronos Citroen, Neste Oil Rally Finland 2006 Kauden 2006 alussa Loeb jäi kahdessa ensimmäisessä kilpailussa (Monte Carlossa ja Ruotsissa) Marcus Grönholmin taakse toiseksi, mutta voitettuaan kauden viisi seuraavaa kilpailua, hän nousi neljän pisteen takaa-ajoasemasta 31 pisteen johtoon. Grönholm voitti seuraavan kilpailun Kreikassa ensimmäisenä suomalaisena sitten vuoden 1991, Loeb oli kuitenkin toinen, joten ero kutistui vain 29 pisteeseen. Saksan rallissa Loeb rikkoi jälleen yhden ennätyksen, hänestä tuli nimittäin eniten voittoja yhdessä rallissa peräkkäisinä vuosina ajanut kuljettaja, ja pysyi vieläkin ainoana, joka on onnistunut voittamaan Saksassa. Xavier Ponsin Loebin tallikaverina korvannut Daniel Sordo ajoi toiseksi vieden arvokkaita pisteitä kolmanneksi ajaneelta Grönholmilta, sekä tämän uudelta tallilta Fordilta, jonka ajajaksi Grönholm siirtyi Peugeot'n vetäydyttyä MM-sarjasta edellisen kauden päätteeksi. Saksan rallissa Loeb sivusi Carlos Sainzin kaikkien aikojen voittoennätystä ja sitä seuraavan kilpailun jälkeisessä Japanin rallissa hän otti ennätyksen yksin haltuunsa.
MM-rallikausi 2008
Viidennen mestaruutensa Loeb varmisti kauden toiseksi viimeisessä kilpailussa Japanissa ajettuaan kolmanneksi. Hän teki rallihistoriaa voittamalla ennätyksellisen viidennen mestaruuden ja ohitti siten nelinkertaiset mestarit Juha Kankkusen ja Tommi Mäkisen.
Rallin MM-sarjan tulokset
(Tulosselitteet)
Lentopallo kesäolympialaisissa 2020 – naisten turnaus
Naisten lentopalloturnaus Tokion olympialaisissa 2020 käytiin Ariake Arenalla, Tokiossa. Alkulohko-ottelut pelattiin 25. heinäkuuta – 2. elokuuta. Pudotuspelit alkoivat 4. elokuuta ja päättyivät loppuotteluun 8. elokuuta. Turnaukseen osallistui 12 joukkuetta. Hallitsevana mestarina turnaukseen lähti Kiina. Mestaruuden voitti Yhdysvallat.
Karsinnat
Olympiaturnaukseen pääsee 12 maata. Isäntämaa Japani pääsee turnaukseen ilman karsintoja. Kuusi maata valitaan kuuden erillisen kansainvälisen karsintaturnauksen kautta. Nämä pelataan 9. – 11. elokuuta 2019. Jokaiseen turnaukseen osallistuu neljä maata. Kansainvälisiin karsintaturnauksiin valittiin 24 FIVB:n rankingin parasta maata, jotka eivät ole jo saaneet paikkaa olympiaturnauksessa. Viisi viimeistä paikkaa jaettiin viidessä alueellisessa karsintaturnauksessa. Alueet olivat Aasia, Afrikka, Eurooppa, Etelä-Amerikka ja Pohjois- ja Keski-Amerikka. Alueelliset turnaukset pidettiin 6. – 12. tammikuuta 2020.
Rantavakkisten kansakoulu
60.60132°N, 21.88756°W
Jääkäriliike
Jääkäriliikkeen vaiheet
Venäjä sai tiedon jääkäriliikkeestä syyskuussa 1915. Kiinnijääneistä 19:stä 13 vietiin Pietariin Špalernajan vankilaan, jonne oli vangittu myös 60 muuta aktivistia, muun muassa Vihtori Kosola, Artturi Leinonen, Esko Riekki, Aarne Sihvo ja Kyösti Wilkuna. ”Kalterijääkärit” vapautettiin helmikuun vallankumouksen jälkeen 1917.
Avun tunnustelua ja toimintamuotojen hahmottelua
Saksa ei ollut ainoa vaihtoehto tukijaksi ja koulutuksen järjestäjäksi tässä vaiheessa. Ruotsin ilmapiiriä tiedustelemaan matkusti vuodenvaihteessa 1914–1915 useita pieniä ryhmiä eri osakunnista. Vierailujen kohteina olivat lukuisat julkisuuden henkilöt niin kirkon, tiedeyhteisön kuin lehdistönkin osalta. Ruotsalaiset isännät osoittivat kiinnostusta Suomen tilanteeseen ja vakuuttuivat siitä, että Suomessa hanke edusti myös suomenkielisiä piirejä, mutta varsinaiseen kysymykseen vastaus oli ilmeinen: mitään aktiivista tukea Suomen itsenäistymiselle ei olisi luvassa.
Pfadfinderien koulutus
Aluksi isäntien otteet vaikuttivat koulutettavista jopa liian herrasmiesmäisiltä, kun kurssin johtajan ja varsinaisten kouluttajien näkemykset koulutuksesta vielä etsivät muotojaan: ”''Suomalaisia kohdeltiin varovaisesti ja hellin käsin. Vasten tahtoa elettiin ’herroiksi’.''” Taustalla oli majuri Bayerin näkemys, että neuvokkaita vapaajoukkojen johtajia suomalaisista saataisiin pikemminkin partiolais- kuin sotilasopein. Bayerin arvoihin liittyi myös, että aluksi oli oluenkin nauttiminen suomalaisilta kiellettyä. Pian saatiin kuitenkin huomata, että majuri Bayer jäi painotuksineen vähemmistöön varsinaisiin kouluttajaupseereihin, kapteeneihin Bade, Heldt, Just ja Knaths, nähden.
Lauerman luonnehdinnan mukaan pfadfinderit saivat ”jokseenkin samanaikaisesti alokkaalle, kadetille, sotakorkeakoulun oppilasupseerille ja hiukkasen partiolaisjohtajallekin kuuluvaa opetusta”. Koulutettaville pyrittiin luomaan valmiuksia johtaa niin ryhmää, joukkuetta kuin ”välttävästi komppaniaakin”. Teoriaopetuksessa sivuttiin aiheita aina rykmenttitasolle asti.
Etapit
Vajaat 200 saksankielentaitoista pfadfinder-tarjokasta ujutettiin Tukholmaan ja eteenpäin esimerkiksi opintomatkojen varjolla. Lockstedtin harjoitusjoukon miehistön värväystä ja kuljetusta varten oli suunniteltava erityyppinen organisaatio. Rajan laillinen ylitys vaikeutui jo syksyn 1915 kuluessa ja helmikuussa 1916 se sulkeutui täysin "jääkäri-ikäisiltä" 19–35-vuotiailta miehiltä, kun passeja ei enää myönnetty.
Haaparannan–Tornion alue muodosti maailmansodan tilanteessa merkittävän kansainvälisen solmukohdan. Jääkärietappi toi oman lisänsä paikkaan, joka oli ennestään tärkeä "vakoilun, salaisen politiikan,Venäjän vallankumouksellisen toiminnan, pakolaisten, salakuljetuksen [ja] prostituution" harjoittamiselle. Tässä keitoksessa kiehui yhtenä sattumana "Halkokonttorin" peitenimellä toimiva jääkärietappi.
Tästä huolimatta Osulan isäntä Juho Heiskanen pidätettiin. Hänestä tuli ensimmäinen špalerniitti eli Pietarin Špalernajan vankilaan teljetty aktivisti. Myöhemmin heitä kutsuttaisiin kalterijääkäreiksi.
Etappitoiminta pyrittiin aluksi eristämään värväyksestä, mutta myöhemmin nämä toiminnot väistämättä sekoittuivat, vaikka se kasvattikin turvallisuusriskiä. Lackman mainitsee esimerkkinä, kuinka etappireitin varrella Pohjois-Ruotsin Seittenkarissa vaikuttaneet etappimiehet värväsivät siellä työskennelleistä suomalaisista metsätyömiehistä ainakin 20 miestä Saksaan.
Bahrenfeldin rangaistusosasto
Pataljoonaa varten perustettiin marraskuussa 1916 erityinen rangaistuskomppania, Altona-Bahrenfeldin työkomennuskunta, joka toimi tykistövarikossa Hampurin lähellä. Yhteensä tähän osastoon, "bahrenfelttareihin", päätyi Lackmanin mukaan 216 miestä (Lauerman 1966 laskelmissa 224 miestä). Palvelus oli raskasta ja sitä vaikeutti suuresti vielä sekin, että rangaistusosastolaisten esimiehet puhuivat pelkästään saksaa. Ravinto puolestaan oli niukkaa ja yksipuolista.
Isamu Akasaki
Isamu Akasaki (, 30. tammikuuta 1929 Chiran, Japani – 1. huhtikuuta 2021 Nagoya, Japani ) oli japanilainen tieteilijä, joka kehitti puolijohdekiteiden kasvatusmenetelmiä ja onnistui valmistamaan ensimmäisenä galliumnitridistä hyvälaatuisia yksittäiskiteitä, mikä myöhemmin mahdollisti galliumnitridin käyttämisen puolijohdesovelluksissa. Akasakille myönnettiin Nobelin fysiikanpalkinto vuonna 2014 yhdessä Shūji Nakamuran ja Hiroshi Amanon kanssa sinisen LED-valon keksimisestä.
Anton Mejias
Anton Mejias (s. 2001) on suomalainen pianisti ja säveltäjä. Hän voitti pohjoismaisille pianisteille järjestetyn Nordic Piano Competition -pianokilpailun ensipalkinnon Ingesundissa Ruotsissa vuonna 2019. Samana vuonna hän pääsi opiskelemaan tunnettuun ja arvostettuun Curtis-instituuttiin Philadelphiassa. Mejias aloitti pianonsoiton 5-vuotiaana.
Cirith Ungol (yhtye)
Frost and Fire
Kokoonpano levyllä:
HMS Fearless (1912)
Palvelus
Vuonna 1916 alus siirrettiin 12. sukellusvenelaivueen emälaivaksi Suureen laivastoon. Siirron syynä oli laivueen K-luokan höyrykäyttöisten sukellusveneiden vikaherkkyys ja siten onnettomuusalttius.
Wanrong
Kesäkuussa 1946 Wanrong kuoli vankilassa aliravitsemukseen ja oopiumin vieroitusoireisiin. Hänen hautapaikkaansa ei tiedetä. Wanrongin nuorempi veli järjesti sisarelleen hautajaisseremonian Läntisillä Qing-haudoilla vuonna 2006.
Karstun koulu
Karstun koulu oli Lohjan Karstun kylässä toiminut pieni suomenkielinen alakoulu (luokka-asteet 1–6). Se kuului Anttilan yläkoulualueeseen. Koulu lakkautettiin 2018.
Meille tulee vauva
Sarjan juoni
Maarit pettyy, sillä hän ei pääse mukaan synnytyslaitokselle, ei edes tervehtimään äitiä sinne. Isä kertoo, ettei alle 12-vuotiasta päästetä synnytyslaitoksille tarttuvien tautien vuoksi. Pettymystä lisää se, ettei Maarit saakaan pikkuveljeä, vaan siskon. Maarit tulee mustasukkaiseksi, sillä hänestä tuntuu että vanhempien kaikki aika kuluu vauvan hoitamiseen. Maaritilta ei onnistu edes nukkuminen, sillä vauva valvottaa.
Picatinny-kisko
Picatinny-kisko kehitettiin eri valmistajien kiikaritähtäinten kiinnitysten yhtenäistämiseksi. Kiskoa käytettiin aluksi enimmäkseen vain suurikaliiperisissa kivääreissä, mutta pimeänäkölaitteiden ja yötähtäinten käytön yleistyttyä kiskoja alettiin asentaa myös rynnäkkökivääreihin. Kisko ja siihen kiinnitettävä kiikaritähtäin ovat erityisesti armeijoiden erikoisyksiköiden käytössä.
Martha Mogish
Martha Mogish (s. 11. kesäkuuta 1959) on yhdysvaltalainen aktiiviuransa lopettanut koripalloilija.
Pääaineenaan geologiaa lukenut Mogish pelasi yliopistokoripalloa Syracusen yliopiston joukkueessa vuosina 1978–1981. Hän oli yliopistonsa ensimmäinen tuhanteen pisteeseen yltänyt naispelaaja. Ammattilaisena Mogish pelasi Suomessa, Ranskassa, Italiassa ja Ruotsissa.
Niklas Nevalainen
Niklas Sami Nevalainen (s. 28. kesäkuuta 1993 Nakkila) on suomalainen jääkiekkopuolustaja, joka pelaa Britannian EIHL-liigan englantilaisjoukkue Sheffield Steelersissa.
Seuraura
Nevalainen on Porin Ässien kasvatti. Hän oli kaudella 2007–2008 seuran C-nuorten tehokkain puolustaja sekä I-divisioonan karsinnoissa että runkosarjassa, kuten myös seuraavalla kaudella 2008–2009 sekä C-nuorten SM-karsinnoissa että SM-sarjan runkosarjassa. Kaudella 2009–2010 Nevalainen oli B-nuorten SM-karsinnoissa Ässien paras syöttäjä ja jakoi sisäisen pistepörssin voiton Borna Rendulićin ja Valtteri Niemisen kanssa tehoilla 1+6=7. Hän oli myös B-nuorten SM-sarjan runkosarjassa joukkueen tehokkain puolustaja tehoilla 6+9=15. Nevalainen voitti kauden päätteeksi B-nuorten SM-pronssia. Kaudella 2011–2012 hän nousi Ässien A-nuorten varakapteeniksi. Nevalainen sijoittui A-nuorten SM-liigan puolustajien pistepörssissä neljänneksi tehoilla 13+22=35.
Tadžikistanin lippu
Tadžikistanin lippu on Tadžikistanin tunnus vaakunan ja kansallislaulun ohella. Se otettiin käyttöön 24. marraskuuta 1992 ja sen mittasuhteet ovat 1:2. Lipun värit ovat samat kuin entisen Tadžikistanin sosialistisen neuvostotasavallan lipussa, eli punainen, valkoinen ja vihreä. Punainen on voiton ja auringon symboli, valkoinen kuvaa maan tärkeintä viljelykasvia, puuvillaa ja vihreä taasen maan antimia. Valkoisessa kentässä lipun keskellä on maan täydellistä itsenäisyyttä kuvaava kultainen kruunu. Kruunun yläpuolella on kaaressa seitsemän viisisakaraista tähteä. Numero seitsemän ilmentää tadžikkien kulttuurissa inhimillisiä hyveitä. Taivaassa oli legendan mukaan seitsemän hedelmätarhaa, joita erotti seitsemän vuorta ja jokaisen vuoren huipulla oli tähti. Kuvio kuvaa kokonaisuutena kaikkien luokkien yhtenäisyyttä ja kaikkien kansojen ystävyyttä.
Fugging
Nimen alkuperä
Kylän nimenä oli Fucking vuosina 1070–2020. Nimen lähtökohtana on ollut alueella 700-luvulla asunut mies nimeltä Focko. Ing on vanhassa saksan kielessä kansaa tai ihmisiä monikossa tarkoittava pääte, joten Fucking tarkoittaa lähinnä "Fockon jälkeläisten/väen kotipaikkaa".
Huhtikuussa 2012 levisi huhuja, että kylän nimeksi vaihdettaisiinkin Fugging. Kysyttäessä pormestari kuitenkin kiisti väitteen.
Vuonna 2020 päätettiin, että kylän nimi vaihdetaan. Kylän nimenä on ollut Fugging 1. tammikuuta 2021 lähtien.
HMS Blonde (1910)
Palvelus
Sotatoimien päätyttyä alus siirrettiin reserviin. Alus myytiin 6. toukokuuta 1920 romutettavaksi T. C. Pasille ja se romutettiin Alankomaissa.
Sture Sivertsen
Seuratasolla Sivertsen edusti Leirodal IF:ää. Siviiliammatiltaan hän on maanviljelijä. Hän harrastaa metsästystä ja kalastusta. Hänellä on vaimo ja yksi poika.
Turing Space Industries
Aiemmat puhelinjulkistukset
Yritys haki helmikuussa 2018 konkurssia. Yrityksellä oli n. 1,9 miljoonaa euroa velkoja, joiden velkojia olivat muun muassa Shenzen Turing Industries, Ilkka Matinpalo ja Salon IoT Park. Yritys asetettiin konkurssiin 5. helmikuuta 2018. Perustaja Steve Chao kertoi kuitenkin, että yrityksen toiminta jatkuisi Salossa. Yrityksen toiminta on lakannut 14. tammikuuta 2020.
Noetiikka
Nykyään noetiikalla voidaan tarkoittaa myös rajatiedettä, jonka mukaan tietoisuus tuottaa energiaa, joka pystyy muuttamaan fyysistä maailmaa. Noetiikka inspiroi kirjailija Dan Brownia kirjoittamaan aiheesta romaanissaan Kadonnut symboli.
Saunakallion rautatieasema
Asema sijaitsee osittain Ristikadun ylittävällä sillalla. Aseman pohjoispuolelta kääntyy pistoraide koilliseen Wärtsilän teollisuusalueelle.
Bella ciao
Espanjassa laulun esittäminen oli kielletty Francisco Francon valtakaudella. Italiassa laulun on sanottu yhä 2000-luvulla herättävän voimakkaita tunteita etenkin vanhemmissa ihmisissä, ja joissakin paikoissa sen esittämistä ei vieläkään katsota hyvällä. Italiassa ja Espanjassa sitä on esitetty yhteislauluna fasismin kukistamiseen liittyvinä merkkipäivinä. Yhdysvalloissa laulua ovat 2010- ja 2020-luvulla laulaneet Donald Trumpin vastustajat.
Dermatobia hominis
Aikuinen D. hominis on tumma, sinertävä kärpänen, jolla on kellertävä pää. Pituudeltaan se on 10–15 millimetriä. Laji on verraten tavallinen trooppisessa Keski- ja Etelä-Amerikassa. Muiden kiiliäislajien tapaan aikuisen kärpäsen suuosat ovat surkastuneet, eikä se syö enää mitään. Aikuinen kärpänen elääkin vain runsaan viikon, jona aikana se parittelee ja munii.
Goodison Park
thumb|200px|Goodison Park (2006) Goodison Park on Everton FC:n kotistadion Liverpoolissa.
Brant Bjork
Brant Bjork and the Bros
Vuonna 2004 Bjork kiersi Eurooppaa ja Yhdysvaltoja nimellä ”Brant Bjork and the Bros”. Kokoonpanossa oli mukana Dylan Roche (basso), Michael Peffer (rummut) ja Cortex (kitara). Vuonna 2005 Brant Bjork and the Bros. vetäytyi studioon ja nauhoitti Bjorkin viidennen albumin Saved By Magic. Se julkaistiin 1. elokuuta 2005 ja se sisältää kaksi CD:tä. Albumin musiikillinen tyyli on sekoitus Jalamantaa ja Chen The Sounds of Liberationia. Brant Bjork and the Bros. on toiminut lämmittelijänä muun muassa Danko Jonesille ja Dick Dalelle.
Thunder Energy
Thunder Energy -juoman kotimaisia kilpailijoita ovat mm. Battery, ED ja TEHO. Tuotteen valmistus loppui vuonna 2014.
Hürlimann
Hürlimann on sveitsiläinen traktorinvalmistaja, joka aloitti traktoreiden valmistuksen 1929. SAME osti Hürlimannin 1977 sekä sittemmin Deutz-Fahrin. Näin ollen Hürlimann on nykyään osa SDF:ää, SAME-Deutz-Fahria.
Pikanäppäin
Pikanäppäin on näppäin tai näppäinyhdistelmä, jolla käyttäjä voi toteuttaa tietyn käyttöliittymän toiminnon käyttämättä valikkoa. Useissa Windows-ohjelmissa käyttäjä voi esimerkiksi tallentaa tiedot käyttämällä näppäinyhdistelmää Ctrl+S.
Susan B. Anthony
NWSA
Vuonna 1869 Anthony ja Stanton perustivat yhdessä kansallisen naisten äänioikeuden yhdistyksen National Woman Suffrage Associationin eli NWSA:n. Sen pääasiallinen tarkoitus oli nimensä mukaisesti ajaa naisten äänioikeutta. Anthony ryhtyi yhdistyksen varapuheenjohtajaksi. Tehtävässä hän toimi vuoteen 1892, jolloin hänet valittiin yhdistyksen puheenjohtajaksi. Yhdistyksen toiminnan alkuvuosina Anthony yritti houkutella Kansallisen työväenliikkeen naisia liittymään NWSA:han, mutta ilman mainittavaa menestystä. Naisten äänioikeuden puutteen mielsivät ongelmaksi lähinnä keskiluokkaiset naiset, ja lisäksi Anthony oli onnistunut vieraannuttamaan itsensä Kansallisen työväenliikkeen naisista kannustamalla heitä töihin kirjapainoalalle. Houkuttelu koettiin ongelmaksi, koska alan miestyöntekijät olivat tuolloin lakossa. Kannustamalla naisia ottamaan miesten paikan Anthony aiheutti erimielisyyksiä liikkeen sisällä, ja lopulta hänet erotettiin työväenliikkeestä.
Oikeudenkäynti Susan Anthonya vastaan
Yhdysvaltain vuoden 1872 presidentinvaalien aikaan naisilla ei maassa vielä ollut äänioikeutta, mutta tästä huolimatta 1. lokakuuta, neljä päivää ennen vaaleja, Anthony ja 49 muuta naista marssivat kotikaupunkinsa Rochesterin äänestyspaikalle ja vaativat, että heidät rekisteröitäisiin äänestäjiksi. He vetosivat Yhdysvaltain perustuslain 14. lisäykseen, joka oli vasta äskettäin astunut voimaan. Lisäyksessä julistettiin, että kaikki Yhdysvalloissa syntyneet olivat maan kansalaisia ja että kansalaisille kuului tiettyjä oikeuksia. Anthonyn mukaan noihin oikeuksiin sisältyi äänioikeus ja naisilla Yhdysvaltain kansalaisina oli siis oikeus antaa äänensä vaaleissa.
Seuraavien kuukausien aikana Anthony kiersi ympäri Rochesteria ja sen naapurialueita pitämässä puheita naisten äänioikeudesta. Hän viittasi puheissaan myös omaan oikeuskäsittelyynsä. Hänen syyttäjäänsä tämä huolestutti, sillä puheillaan Anthony saattoi jo etukäteen vaikuttaa mahdollisten valamiesten mielipiteisiin. Oikeudenkäyntiä siirrettiin jälleen. Tällä kertaa se määrättiin käytäväksi kesäkuussa ja siirrettiin Monroen piirikunnasta Ontarion piirikuntaan. Oikeudenkäynnin tulos oli lopulta se, että Anthony määrättiin maksamaan 100 dollarin sakot. Anthony ei koskaan maksanut sakkoa. Sitä ei uskallettu häneltä vaatiakaan, sillä se olisi antanut Anthonylle tilaisuuden uuteen oikeudenkäyntiin.
Anthonyn kotitalot
pienoiskuva|upright|Anthonyn kotitalo New Yorkin Rochesterissa vuonna 2007 Anthonyn entinen kotitalo Rochesterin kaupungissa julistettiin 23. kesäkuuta 1965 kansalliseksi historialliseksi muistomerkiksi. Anthony muutti Rochesteriin vuonna 1849, ja talo toimi hänen niin sanottuna tukikohtanaan siitä eteenpäin. Hän tapasi talossa muun muassa muita äänioikeusliikkeen johtajia ja kannattajia. Paikka on lisäksi kuuluisa siitä, että siellä Anthony pidätettiin hänen äänestettyään naisena laittomasti vuoden 1872 presidentinvaaleissa. Anthony kuoli talossa vuonna 1906. Talo sijaitsee osoitteessa 17 Madison Street. Nykyään se toimii museona ja kerää esimerkiksi Anthonyn elämään sekä uraan liittyviä tavaroita ja tutkimusmateriaalia. Museon on tarkoitus restauroida talo sellaiseksi kuin se oli Anthonyn eläessä. Rochesterissa sijaitsee lisäksi Anthonyn sekä Frederick Douglassin mukaan nimetty silta Frederick Douglass – Susan B. Anthony Memorial Bridge.
Henry de Montherlant
Elämäkerta
Montherlant ei ollut innostunut rakkaudesta eikä naisista, joiden suhteen hän oli aina puolustuskannalla. Hän kuitenkin tunkeutui naisen psykologiaan neljässä romaanissaan, jotka kuuluivat yhteisnimikkeen Jeunes Filles alle.
Gëlle Fra
Kuvaus
Muistomerkin keskeisin osa on 21 metrin korkeuteen kohoava graniittinen obeliski. Obeliskin päällä on kullattu pronssipatsas, joka esittää naista pitelemässä laakerinseppelettä. Muistomerkin juurella on kaksi pronssista hahmoa, esittäen niitä luxemburgilaisia sotilaita jotka osallistuivat vapaaehtoisesti ensimmäiseen maailmansotaan Ranskan puolesta. Toinen hahmoista on makuuasennossa, palveluksessa kuolleena, kun taas toinen hahmoista istuu murehtien toveriaan.
Mauri Noroma
Berliinin vuoden 1936 kisojen jälkeen Noroma jätti voimistelun vähemmälle, mutta Helsingin saadessa kesällä 1938 vuoden 1940 kisat hän aloitti harjoittelun uudelleen ja tosissaan. Elokuun 1939 katsastuskilpailut nostivat Noroman olympiavalmennettavien joukkoon.
Radio Nova
Omistus ja johto
Novan toimitusjohtajana ennen sen siirtymistä Bauer Median omistukseen toimi Tomi Halonen.
Orochimaru
Orochimaru on kuvitteellinen ninja ja keskeinen vihollinen anime- ja mangasarja Narutossa.
Aika Konohassa
Ei ole tiedossa, kuinka monia kokeita Orochimaru suoritti Konohassa ollessaan. Tiedetään kuitenkin, että ensimmäinen jolla hän testasi kirottua sinettiä, oli Anko Mitarashi, Orochimarun oppilas, ja yhdeksän muuta. Anko oli kuitenkin heistä ainoa, joka selvisi.
Hyökkäys Konohaan
Hyökkäys ei kuitenkaan sujunut suunnitelmien mukaan. Orochimaru kävi rankan kaksintaistelun entistä mestariaan vastaan kutsuen jopa Ensimmäisen ja Toisen Hokagen kuolleista taistelemaan häntä vastaan. Kolmas Hokage kuitenkin, kutsumansa apinakuninkaan avulla, voitti entiset Hokaget ja päätyi imemään Orochimarun sielua Neljännen Hokagen tekniikalla. Orochimaru kuitenkin onnistui lävistämään Hokagen miekallaan, minkä johdosta hän ei saanut tekniikkaansa valmiiksi, vaan sulki ainoastaan Orochimarun kädet ja kuoli. Tämän jälkeen Orochimaru pakeni yhdessä kannattajiensa kanssa.
Wredeby
Wredeby on Wrede af Elimä -suvun omistama kartano Kymenlaaksossa. Se sijaitsee Kymijoen ja Muhjärven välisellä Muhniemellä. Aiemmin kartano kuului Anjalan kuntaan ja sittemmin Anjalankosken kaupunkiin, joka puolestaan on nykyään osa Kouvolan kaupunkia.
Sotka (Utajärvi)
Sotka (myös Sotkajärvi sekä Sotkankylä) on noin 110 asukkaan kylä Utajärvellä Pohjois-Pohjanmaalla. Kylä sijaitsee Sotkajärven rannalla Oulujoen, valtatien 22 sekä Oulu–Kontiomäki-rautatien varrella noin kahdeksan kilometriä länteen Utajärven keskustaajamasta, ja noin 55 kilometrin päässä Oulusta.
Isojärven kansallispuisto
Luonto
Isojärven kansallispuiston maasto on jyrkkää korkeine mäkineen ja syvine rotkolaaksoineen. Kansallispuiston keskimääräinen korkeus on noin 100–150 metriä. Nämä pinnanmuodot syntyivät noin 200 miljoonaa vuotta sitten, kun maankuori repeili. Viimeisin jääkausi siirsi kivenlohkareita ja siloitti kallioita. Kansallispuiston korkein kohta on Vahtervuori, joka kohoaa 218 metrin korkeuteen.
Alueen huomattavin eläin on kanadanmajava, joka on myös kansallispuiston tunnus. Niiden jäljiltä puistossa on laajoja tulvien tappamia metsäalueita, jotka lisäävät lahopuustoisina luonnon monimuotoisuutta. Muita eläimiä ovat linnut ja lahottajahyönteiset.
Sammute
Hiilidioksidi
Hiilidioksidi johtaa hyvin heikosti sähköä, joten sitä on turvallista käyttää jännitteisiin kohteisiin niin läheltä kuin normaalitilanteen turvaetäisyydet sallivat.
Sammutusjauhe
Sammutusjauheen pääainesosa on kaliumkarbonaatti. Sen ensisijainen sammutusvaikutus on inhibitio. Liekkeihin suihkutetun sammutusjauheen hiukkaset purkavat palossa virittyneiden molekyylien varauksia ja tekevät ne heikommin keskenään reagoiviksi. Hehkupalon päälle levitetty sammutusjauhe tekee aineen päälle ilmaa huonosti läpäisevän kuoren, jolloin myös hehkupalo tukahtuu. Leivinjauheessa käytettävä natriumvetykarbonaatti on kemiallisesti melko lähellä sammutusjauheen koostumusta.
Messinki
Historia
Keskiajalle asti messinki valmistettiin Euroopassa kalamiinista. Maailman kupariteollisuuden keskus sijaitsi tällöin Etelä-Walesissa Swanseassa, jonka lisäksi messinkiä valmistettiin myös mm. Kiinassa, Ruotsissa, Hollannissa ja Saksassa. Saksalaisen Aachenin kaupungin on raportoitu tuottaneen yli 13 000 tonnia messinkiä vuodessa vuonna 1559. Samoihin aikoihin suuria määriä messinkiä on laivattu myös Länsi-Afrikkaan, mikä kertoo messingin kysynnän kasvusta maailmanlaajuisesti. Messingin tärkeimpiä käyttökohteita keskiajalla olivat kirkkojen muistomerkit. Tältä ajalta on merkkejä myös kierrätyksestä, sillä muistolaattoja saatettiin käyttää uudelleen kääntämällä ne ja kaivertamalla uusi teksti.
Marcel Pagnol
Elämä ja teokset
1950-luvulla Pagnol kirjoitti lapsuusmuistoihinsa pohjautuvat nostalgiset romaanit La Gloire de mon père (suom. Isäni kunnian päivä), Le Château de ma mère ja Le Temps des secrets. Kahdesta ensimmäisestä Yves Robert teki 1990-luvun alussa elokuvat Isäni kunnian päivä ja Äitini linna. 1960-luvulla Pagnol julkaisi niin ikään Provenceen sijoittuvan romaanin L’Eau des collines, joka koostui kahdesta osasta: ”Jean de Florette” ja ”Manon des sources”. Näistä jälkimmäinen perustui Pagnolin jo 1952 käsikirjoittamaan ja ohjaamaan samannimiseen elokuvaan. Vuonna 1986 Claude Berri ohjasi romaanin pohjalta elokuvat Jean de Florette (suomeksi myös nimellä Katkeruuden lähde) ja Rakkauden lähde, joiden pääosia esittivät Yves Montand, Gérard Depardieu, Emmanuelle Béart ja Daniel Auteuil.
Tarttuva henkitorventulehdus
Tauti tarttuu linnusta toiseen. Virus ei elä kauan, mutta tauti voi kulkeutua myös ihmisen välityksellä. Eläimessä se voi säilyä piilevänä ja tulla ilmi stressin seurauksena. Terveystarkastuksissa tautia seurataan, jolloin piilevät tapauksetkin tulevat ilmi.
Thomas Young
Nuoruusvuodet
Young syntyi Milvertonissa, Englannissa kveekariperheeseen vuonna 1773. Perheen isä oli pankkiiri ja perheeseen syntyi yhteensä 10 lasta, joista Thomas oli vanhin. Young oppi lukemaan jo 2-vuotiaana. Sanotaan myös, että hän oli jo 4-vuotiaana lukenut raamatun läpi kahdesti. Young opiskeli 14-vuotiaana kreikkaa ja latinaa sekä oli hyvin perehtynyt ranskaan, italiaan, hepreaan, kaldeaan, syyriaan, samarianarameaan, arabiaan, persiaan, turkkiin ja amharaan.
Opiskeluvuodet ja keski-ikä
Young aloitti lääketieteen opiskelut Lontoossa vuonna 1792. Hän muutti kahden vuoden kuluttua Edinburghiin ja vuosi Edinburghin muuton jälkeen hän muutti Göttingeniin. Göttingenissä vuonna 1796 Youngista tuli fysiikan tohtori ja vuotta myöhemmin hän siirtyi Cambridgen yliopiston Emmanuel Collegeen. Youngin isoisä, Richard Brocklesby, kuoli vuonna 1797 ja jätti Youngille perinnön. Perinnön ansiosta Young ei enää ollut taloudellisesti sidoksissa perheeseensä ja hän muutti Lontooseen osoitteeseen Welbeck Street 48. Young julkaisi monia tieteellisiä töitä nimettömänä koska pelkäsi hänen maineensa puolesta.
Myöhemmät vuodet
Young kuoli Lontoossa 10. toukokuuta vuonna 1829.
Musiikki
Young oli kiinnostunut musiikista. Musiikin saralla hän kehitti niin sanotun Youngin temperamentin.
Ompelijatar (Työläisnainen)
Ompelijatar (Työläisnainen) kuuluu Helene Schjerfbeckin modernistisiin Hyvinkäällä syntyneisiin maalauksiin. Tässä maalauksessa luiseva nuorehko naishahmo istuu kiikkutuolissa ajatuksiinsa vaipuneena. Ompelijaksi hänet tunnistaa kiikkutuolin jalassa roikkuvista saksista. Maalaus on tummasävyinen ja sitä on verrattu hiljaiselta tunnelmaltaan James McNeill Whistlerin ja Vilhelm Hammershoinin töihin. Schjerfbeckin naisesta Ompelijattaressa huokuu sisäinen kireys. Hän ikään kuin torjuu katsojan ja hänen asentonsa on varautunut, kun hän ankeahkon oloisesti hieman kumarassa istuu kädet ristissä tuolillaan. Hänen katseensa on suuntautunut alas.
Rantalentopallo kesäolympialaisissa 2020 – naisten turnaus
Naisten rantalentopalloturnaus Tokion olympialaisissa 2020 käydään Shiokaze Parkilla, Tokiossa 24. heinäkuuta – 6. elokuuta. Turnaukseen osallistuu 24 joukkuetta. Hallitsevana mestarina turnaukseen lähtee Saksa.
FK Dynamo Kiova
Historia
Seura perustettiin vuonna 1927 osaksi koko Neuvostoliiton laajuista Dinamo-urheiluyhteisöä. Myöhemmin joukkuetta rahoitti ja tuki virallisesti ensin NKVD ja myöhemmin MVD. Toisen maailmansodan aikana Dynamon pelaajat pelasivat kiistellyn niin sanotun kuolemanottelun saksalaismiehittäjistä koottua joukkuetta vastaan. 1950–1980-luvuilla joukkueen pelaajat olivat virallisesti konstaapeleita.